**OBAVIJEST MATURANTIMA**

**o pravu na podnošenje prvostupanjskog prigovora na rezultate (ocjenjivanje) ispita Državne mature u drugom (jesenskom) roku šk. god. 2023./2024.**

 **U srijedu,** **11. rujna 2024. u 12:00 sati** bit će objavljeni privremeni rezultati ispita Državne mature u drugom (jesenskom) roku šk. god. 2023./2024. Ovogodišnji maturanti i ostali pristupnici na svojoj će stranici, na poveznici *Moji rezultati,* dobiti uvid u rješenja svojih ispita, broj bodova koji im je dodijeljen te uspjeh koji su postigli na ispitima kojima su pristupili.

**Rok za prigovore** na rezultate ispita traje 48 sati od objave privremenih rezultata. U skladu sa navedenim, od **11. rujna od 12:01** sati do **13. rujna u 12:00 sati** traje aktivnost ulaganja **prvostupanjskih** **prigovora učenika na ocjenjivanje.**

**Učenici četvrtih razreda srednjih škola u Republici Hrvatskoj** prigovor podnose pisanim putem **Školskome ispitnome povjerenstvu**, koje donosi mišljenje o opravdanosti prigovora i prosljeđuje ga Centru.

**Prigovore ćete podnositi osobno u Školi, ispitnoj koordinatorici, u sobi ispitnog koordinatora (prizemlje Škole) u terminima:**

SRIJEDA, 11. rujan 2024. od 16:00 do 17:00 sati

ČETVRTAK, 12. rujan 2024. od 10:00 do 12:00 sati

PETAK, 13. rujan 2024. od 10:00 do 12:00 sati

Ovdje i na Viva Engageu u virtualnoj učionici DMT TESZG 2023./2024., objavljen je **Obrazac prigovora.** Taj dokument izrađen je u wordu i može se uređivati, tako da ga možete popuniti, isprintati i donijeti, ili ćete ga preuzeti od ispitne koordinatorice i popuniti u Školi.

**Važno:**

1. Centar će rješavati samo one prigovore koji su upisani u sustav.

2. Prigovori poslani e-poštom neće se rješavati.

3. U prigovoru treba biti naveden broj zadatka, dobiveni bodovi te konkretan i argumentiran prigovor na ocjenjivanje.

4. Neće se razmatrati prigovori u kojima se navode privatni razlozi kao uzrok pogrešaka.

5. Neće se razmatrati prigovori u kojima je navedeno da je učenik odnosno pristupnik zaboravio ili nije stigao prepisati odgovore na zadatke višestrukoga izbora na list za odgovore.

6. Neće se razmatrati prigovori u kojemu se traži ponovni pregled cijelog ispita jer učeniku odnosno „nedostaju jedan ili dva boda za prolaz“.

7. Neće se razmatrati prigovori u kojima nije jasno i argumentirano obrazloženo zbog čega se smatra da je došlo do pogreške u bodovanju.

**Konačna objava rezultata ispita bit će 18. rujna 2024.**

 Ispitna koordinatorica

 Slavica Falamić, prof.